
Tisztelt Képviselő-testület!
A köznevelésről szóló 2011. évi CXC. törvény 83. § (2) bek. b) pontja alapján a heti és éves nyitva tartási rend meghatározása, illetve engedélyezése a fenntartó hatásköre 2014. január 1. óta. 
A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 3. § (7) bekezdés értelmében az óvoda nyári zárva tartásáról legkésőbb február tizenötödikéig a szülőket tájékoztatni kell. 
Ahhoz, hogy ez a jogszabály által előírt határidőben megtörténhessen, illetve a szülők is tudják tervezni a nyári szabadságukat, a képviselő-testületnek ezen az ülésen meg kell határoznia az óvoda nyitvatartási idejét.
Az óvodaigazgató a szülők képviselőivel a nyitva tartási rendet, a nyári szünet időpontját egyeztette. 
A Mórágyi Óvoda igazgatója megküldte az intézmény 2024. évre javasolt nyitva tartási rendjét.

A fentiek alapján javasolom, hogy az előterjesztés mellékletét képező nyitva tartási rendet a képviselő-testület fogadja el.

Határozati javaslat
Mórágy Roma Nemzetiségi Önkormányzatának Képviselő-testülete a Mórágyi Óvoda 2024. évi nyitva tartási rendjét megtárgyalta és azt az előterjesztés szerint elfogadja.

Mórágy, 2024. február 10.

